স্টাফ রিপোর্টার, নবীগঞ্জ থেকে ॥ নবীগঞ্জের ঐতিহ্যবাহী গোপলার বাজার উচ্চ বিদ্যালয়ের আসন্ন এস,এস,সি টেস্টে ফেল করা শিক্ষার্থীদের কাছ থেকে অতিরিক্ত ফি আদায়ের মাধ্যমে পরীক্ষায় অংশগ্রহনের সুযোগ দেয়ার অভিযোগ পাওয়া গেছে। উপজেলা নির্বাহী কর্মকর্তার বরাবর লিখিত অভিযোগ দায়ের করেছেন ভূক্তভোগী অভিভাবকগন। অভিযোগ সূত্রে জানা গেছে, ওই প্রতিষ্টান থেকে ৮৫জন শিক্ষার্থী আসন্ন এস,এস,সি টেস্ট পরিক্ষায় অংশ গ্রহন করে। এদের মধ্যে ২৯জন শিক্ষার্থী নিয়মিত পাশ করে। বাকী ৫১জন ফেল করা শিক্ষার্থীদের মধ্যে ৩২জনকে জন প্রতি দুই হাজার টাকা উৎকোচের বিনিময়ে এস,এস,সি ফাইনাল পরিক্ষায় অংশ গ্রহনের সুযোগ করে দেওয়া হয়েছে। শুধু তাই নয় কোচিং বাধ্যতামূলক করে আরো জন প্রতি ১হাজার টাকা আদায় করা হয়েছে বলে অভিযোগে উল্লেখ করা হয়েছে। গত সোমবার ভূক্তভোগী অভিভাবকদের মধ্যে ...